** Hrvatsko knjižničarsko društvo**

**Sekcija za narodne knjižnice**

 **Radna grupa za manjinske knjižnice**

 **Gradska knjižnica i čitaonica Pula**

**2. Okrugli stol „Knjižnice za druge i drugačije“**

**Pula, 6. prosinca 2017.**

**Gradska knjižnica i čitaonica Pula**

 Narodne knjižnice te središnje manjinske knjižnice kao njihova sastavnica javne su ustanove koje sudjeluju u izgradnji demokratskog društva jer pružaju usluge kojima nastoje zadovoljiti obrazovne i informativne potrebe svakog pojedinca i pružiti mu razonodu u slobodno vrijeme. Kao takve uključene su u realizaciju *Nacionalnog programa promicanja ljudskih prava i prava nacionalnih manjina.*

 Stručni skup na temu **„Knjižnice za druge i drugačije“** oslanja se naiskustvo u radu narodnih i manjinskih knjižnica, kvalitetu razrađenih programa i projekata i želi potaknuti sve narodne knjižnice da u skladu s europskim dosezima poštovanja prava svih manjina, prihvaćaju i proširuju svoja pozitivna iskustva u radu s posebnim skupinama korisnika, kao što su pripadnici nacionalnih manjina, novonastale etničke skupine, doseljenici ili azilanti.

 Knjižničarske usluge za pripadnike nacionalnih manjina posebno je područje za koje se zalaže Radna grupa manjinskih knjižnica. U Hrvatskoj službeno postoje 22 nacionalne manjine i samo 10 središnjih manjinskih knjižnica. Ako uzmemo u obzir da Rusini i Ukrajinci te Nijemci i Austrijanci imaju zajedničke knjižnice, a Židovi imaju knjižnicu u sklopu zajednice, ipak ostaje nekoliko nacionalnih manjina koje nemaju središnju knjižnicu jer postojeći zakon to onemogućuje. Međutim, zakon ne brani uvođenje novih usluga kao što su police s knjižničnom građom na materinjem jeziku i za ove manjine u narodnim knjižnicama. Ako se uzme u obzir da se neke od navedenih manjina u Hrvatskoj aktivno popunjavaju novim pripadnicima (to se posebice odnosi na Ruse, ali i na Makedonce, Bugare i Rumunje), potreba za pružanjem informacije se povećava i taj se problem mora rješavati u skladu s Ustavnim zakonom o pravima nacionalnih manjina čije izvršenje pomno prati Europska komisija budući da je to bio jedan od uvjeta ulaska Hrvatske u Europsku uniju.

 Tematika stručnogskupa „Knjižnice za druge i drugačije“ obuhvaća knjižnične usluge, projekte i programe za sve manjinske populacije u suradnji s kolegama iz drugih narodnih knjižnica, udrugama, državnim i lokalnim ustanovama, pojedincima i samim korisnicima.

 Stručnim skupom želi se omogućiti knjižničarima, ponajprije narodnih knjižnica, da stručnu zajednicu upoznaju s neuobičajenim ili neobičnim projektima koji su uspješno implementirani u usluge knjižnica, razmijene pozitivna iskustva i djeluju inspirativno i poticajno ostalim knjižničarima u ostvarivanju uspješnih projekata.

 ***Katarina Todorcev Hlača***

**PROGRAM**

09.00 – 10.00 Okupljanje i prijava sudionika

10.00 – 10.15 Pozdravni govori

**10.15 – 12.15 PRVI DIO PROGRAMA**

 Moderator Liana Diković

 **Ivan Marković**

Osrednja knjižnica Srečka Vilharja Koper, Slovenija - Biblioteca centrale Srečko Vilhar

Capodistria

*Info knjiga - Kutak talijanske knjige*

 **Marijanca Ajša Vižintin**

Inštitut za slovensko izseljeništvo in migracije /Institut za slovensko iseljeništvo

 i migracije, ZRC SAZU

*Aktivna vloga knjižnice: za medkulturno okolje / Aktivna uloga knjižnice za*

 *međunarodno okruženje*

 **Irena Bekić**

 KGZ, Knjižnica Silvija Strahimira Kranjčevića

**Petra Dolanjski**

KGZ, Knjižnica Silvija Strahimira Kranjčevića
*Uključivanje marginaliziranih skupina u knjižnice je vidljivost u javnom prostoru?*

 **Sintija Žurga Paripović**

 Narodna knjižnica ˝Ivan Žagar˝ Čabar

*Upoznati se moramo da bi se poštovali!*

 **Žolti Rabi**

Gradska knjižnica Beli Manastir, Središnja knjižnica Mađara

*Knjižnični programi bez granica – mađarski programi potpore u radu prekograničnih knjižnica*

 **Gordana Rešicki Degoricija**

 Tehnička škola Kutina

*Kalje alu Bajaš - Romski put - Romska knjižnica u nastajanju*

12.15 – 12.45 STANKA ZA KAVU

**12.45 – 14.30 DRUGI DIO PROGRAMA**

 Moderator Ružica Vinčak

 **Liana Diković**

 Gradska knjižnica i čitaonica Pula, Središnja knjižnica Talijana

 *Narodne knjižnice u Istri kao multikulturalno središte lokalne zajednice*

 **Snježana Čiča**

SKD Prosvjeta – Središnja knjižnica Srba / Centralna biblioteka Srba

*Centralna biblioteka Srpskog kulturnog društva Prosvjeta – centar kulture Srba Hrvatskoj*

 ***Dorotea Kerni***

KGZ, Knjižnica i čitaonica „Bogdan Ogrizović“, Središnja knjižnica Albanaca

*Središnja knjižnica Albanaca Republike Hrvatske*

 **Siniša Petković**

Gradska i sveučilišna knjižnica Osijek, Austrijska čitaonica

*Dani austrijske kulture u Osijeku – očuvanje naslijeđa i korak s vremenom*

 **Katarina Todorcev Hlača**

KGZ, Gradska knjižnica, Središnja knjižnica Rusina i Ukrajinaca

*Svaka manjina ima pravo na informaciju na svom jeziku. Ruska polica u Gradskoj knjižnici Zagreb*

 **Ružica Vinčak**

Hrvatska narodna knjižnica i čitaonica Našice, Središnja knjižnica Slovaka

*Jedna knjižnica za dvije manjine*

 **Goranka Buljan**

 SKD Prosvjeta – Središnja knjižnica Srba / Centralna biblioteka Srba

*Festival dječje ilustracije*

14.30 – 15.30 STANKA ZA RUČAK

**15.30 – 16.30 TREĆI DIO PROGRAMA**

 Moderator Katarina Todorcev Hlača

 **Irena Muc**

Knjižnica Mirana Jarca Novo Mesto, Slovenija

**Vedrana Kovač Vrana**

Gradska knjižnica "Ivan Goran Kovačić", Središnja knjižnica Slovenaca

*Program Potpora razvoju knjižnične djelatnosti na prekograničnim područjima*

 **Fanika Stehna**

 Pučka knjižnica i čitaonica Daruvar, Središnja knjižnica Čeha

*Primjeri dobre prakse - Suradnja s matičnom državom*

 **Sanja Lautenbach Huzjak**

**Tihana Rašeta**

KGZ,Knjižnica Dugave

*Knjižnica Dugave kao mjesto susreta s različitim kulturama*

 **Katarina Todorcev Hlača**

KGZ, Gradska knjižnica, Središnja knjižnica Rusina i Ukrajinaca

*Središnja manjinska knjižnica u digitalnom prostoru*

16.30 – 17.00 RASPRAVA I ZAKLJUČCI